**З А П О В Е Д № ОА-РД-15-32 от 10.03.2022 г.**

На основание чл. 32 ал.1 във връзка с чл. 31, ал.1, т.1 от Закона за администрацията, чл. 128 от Закона за ветеринарномедицинската дейност, Заповед №РД11-553 от 17.03.2021 г. на изпълнителния директор на Българска агенция по безопасност на храните/БАБХ/ и Решение на Областната епизоотична комисия обективирано в Протокол КД-03-45/09.03.2022 г.

**Н А Р Е Ж Д А М:**

І. Кметовете на общини:

1. Да свикат заседания на Общинските епизоотични комисии, на които да бъдат включени като членове по един представител на ОК на БВС, в следния график:

- Община Кюстендил - 16.03.2022г., с участие на представител на БВС - д-р Александър Самоковлийски, тел. 0898877889;

- Община Дупница – 16.03.2022г., с участие на представител на БВС - д-р Васил Ушатов, тел. 0899889656;

- Община Трекляно - 17.03.2020г., с участие на представител на БВС - д-р Йордан Златанов Величков, тел. 0889916155;

- Община Невестино - 18.03.2022г., с участие на представител на БВС - д-р Александър Самоковлийски, тел. 0898877889;

- Община Бобошево - 18.03.2022г., с участие на представител на БВС - д-р Светослав Петков Русалиев, тел. 0887368856;

- Община Сапарева баня - 17.03.2022г., с участие на представител на БВС - д-р Георги Викторов Георгиев, тел. 0898285248;

- Община Кочериново - 21.03.2022г., с участие на представител на БВС - д-р Йордан Кабзималски, тел. 0889588253;

- Община Рила – 22.03.2022г., с участие на представител на БВС - д-р Йордан Кабзималски, тел. 0889588253;

Община Бобов дол - 21.03.2022г., с участие на представител на БВС - д-р Стойне Кирилов Тренчев, тел. 0899237924;

2. На заседанията на епизоотичните комисии да се наложат следните мерки:

2.1. Провеждане на инвентаризация на свиневъдните обекти три пъти годишно, както следва:

- двукратно от представители на администрацията на местното управление – срок -през месец април и месец ноември;

- веднъж от представители на местното управление с участието на официален ветеринарен лекар – срок м. септември.

2.2. Извършване на проверки на депопулацията на задните дворове през 2019г., ако същите не са подновили дейността си. Срок - м. юни;

2.3. Извършване на клинични прегледи/проверки на биосигурността от регистрираните ветеринарни лекари четири пъти годишно и предоставяне на резултатите от проверките на съответните официални ветеринарни лекари;

2.4. Провеждане на проверки за биосигурност от официални ветеринарни лекари веднъж годишно/Клинични прегледи въз основа на оценка на риска от ОДБХ. Вземане на проби и лабораторни изследвания в случай на съмнение;

2.5. Предоставяне на информационни материали на собствениците на прасета от задния двор чрез местните органи, официалните ветеринарни лекари и регистрираните ветринарни лекари.

2.6. да се обсъди възможността за създаване и регистриране на обекти по чл. 137 от Закона за ветеринарномедицинската дейност за временно настаняване на безстопанствени животни (материална база, обслужващ персонал, финансиране)“.

II. Органите на Българска агенция по безопасност на храните (БАБХ)

1. Извършване на месечни проверки за провеждана по интернет нелегална търговия с прасета. Провеждане на он-лайн надзор по интернет, уебстраници, социални мрежи и групи и извършване на проверки на място;

2. Взаимодействие с териториалните звена на МВР за борба с нелегалното придвижване на прасета - извършване на проверки на превозни средства по параметри, зададени от ЦУ на БАБХ, с цел откриване на източника на всяко заловено прасе или свински продукт;

III. В случаи на заболяваемост и смъртност при свине да се информира обслужващия ветеринарен лекар и ОДБХ гр. Кюстендил на дежурни телефони: 078550630; 078550631; 078550634; 0887215236;

Контрол по изпълнение на настоящата заповед възлагам на д-р Емил Гъгнев - заместник-председател на ОЕК и ИФ Директор на ОДБХ гр. Кюстендил.

Настоящата заповед да се сведе до знанието на кметовете на общини и членовете на Областната епизоотична комисия за сведение и изпълнение.

**КАТЯ ДИМИТРОВА (п)**

*Областен управител на област Кюстендил*